16.12.2009 Jurnalul Oficial al Uniunii Europene L 330/37 (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIEA CONSILIULUI din 30 noiembrie 2009 privind semnarea și încheierea de către Comunitatea Europeană a „Termenilor de referință pentru Parteneriatul internațional pentru cooperare în domeniul eficienței energetice (IPEEC)” și a „Memorandumului privind găzduirea de către Agenţia Internațională pentru Energie a Secretariatului Parteneriatului internațional pentru cooperare în domeniul eficienței energetice” (2009/954/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 175 alineatul (1), precum și articolul 300 alineatul (2) primul paragraf și alineatul (3) primul paragraf, având în vedere propunerea Comisiei, având în vedere avizul Parlamentului European (!), întrucât: La inițiativa Comisiei Europene din iunie 2008, membrii G8, China, India, Coreea de Sud şi Comisia au decis crearea unui Parteneriat internațional pentru cooperarea în domeniul eficienței energetice (IPEEC), care urmează să faciliteze acțiuni care să stimuleze creşteri semnificative ale eficienței energetice. IPEEC va reprezenta un forum de discuţii, consultare şi schimb de informații. IPEEC este deschis altor țări și organizații interguvernamentale. Termenii de referință pentru Parteneriatul internațional pentru cooperarea în domeniul eficienței energetice (denumiți în continuare „termenii de referință”) s-au semnat la Roma la 24 mai 2009 de către douăsprezece state, inclusiv patru state membre ale Comunităţii Europene. (!) Avizul PE adoptat la 26 noiembrie 2009, nepublicat încă în Jurnalul Oficial. (3) Termenii de referință descriu activitățile de cooperare în cadrul IPEEC, stabilesc organizarea acestuia, definesc criteriile pentru primirea de potențiali noi membri şi conțin dispoziții generale privind, între altele, finanțarea parteneriatului și drepturile de proprietate intelectuală. La articolul 4 alineatul (2) din termenii de referință se prevede că IPEEC este deschis organizațiilor interguverna- mentale, dobândirea calității de membru fiind condi- ționată de semnarea termenilor de referință. Funcţiile administrative ale IPEEC ar fi cel mai bine admi- nistrate prin înfiinţarea unui secretariat. La 24 mai şi, respectiv, la 22 iunie 2009, s-a semnat la Roma, de către douăsprezece state, inclusiv patru state membre ale Comunității Europene, Memorandumul  privind găzduirea de către Agenţia Internaţională a Energiei a Secretariatului IPEEC (denumit în continuare „memo- randumul”). AlE a semnat la 18 iunie 2009. Memorandumul descrie principiile generale de organizare a secretariatului și conţine dispoziții privind schema de personal și recrutarea personalului secretariatului, precum şi privind chestiuni cum ar fi finanțarea şi procedurile bugetare. La punctul 16 din memorandum se prevede că oricărei organizații interguvernamentale care doreşte să devină membru al IPEEC i se va solicita să semneze memo- randumul.